

VLADA REPUBLIKE HRVATSKE

Zagreb, 2. lipnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Odbor za standarde financijskog izvještavanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o radu Odbora za standarde financijskog izvještavanja za 2020. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

***PRIJEDLOG***

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 18. stavkom 8. Zakona o računovodstvu (Narodne novine, br. 78/15, 120/16, 116/18, 42/20 i 47/20) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2021. godine donijela

### Z A K LJ U Č A K

Prihvaća se Izvješće o radu Odbora za standarde financijskog izvještavanja za 2020. godinu, u tekstu koji je Vladi Republike Hrvatske dostavio Odbor za standarde financijskog izvještavanja, aktom od dana 3. svibnja 2021.

KLASA:   
URBROJ:

Zagreb, \_\_\_\_\_\_\_\_\_\_\_\_

**PREDSJEDNIK**

**mr.sc. Andrej Plenković**

**Obrazloženje**

Odbor za standarde financijskog izvještavanja stručno je tijelo koje analizira i prati razvoj računovodstvene teorije i prakse te daje stručna mišljenja na zahtjev MFIN, o svim pitanjima iz područja računovodstva.

Odbor čini devet članova koje imenuje i razrješava Vlada RH prijedlog ministra financija, a financira se iz sredstava državnog proračuna (**predviđena sredstva u DP su 410.000,00**, **rashodi su bili 319.629,66**).

- sukladno Zakonu o računovodstvu Odbor jednom godišnje o svojem radu izvješćuje Vladu Republike Hrvatske

- predmetno Izvješće o radu bilo je dostavljeno na mišljenja i relevantnim tijelima državne uprave (Uredu za zakonodavstvo, Ministarstvu vanjskih i europskih polova i Ministarstvu financija)

- **Ministarstvo vanjskih i europskih polova i Ministarstvo financija na isto Izvješće nisu imali primjedbi**

- Ured za zakonodavstvo iznio je primjedbu u svezi označavanja akta Odbora, obrazloženje je navedeno u tablici obrazloženja

U samom tekstu Izvješća Odbor navodi i detaljno opisuje najznačajnije aktivnosti u 2020., Izvršenje financijskog plana za 2020. te planirane aktivnosti u 2021.

* **glavne aktivnosti Odbora** koje uključuju praćenje primjene Hrvatskih standarda financijskog izvještavanja i praćenje izrade i objave Međunarodnih standarda financijskog izvještavanja, odvijale su se u svom redovitom opsegu i tijekom 2019.

Odbor je tijekom 2020., između ostaloga:

* proveo raspravu o Prijedlogu Pravilnika o izmjenama i dopunama Pravilnika o strukturi i sadržaju godišnjih financijskih izvještaja te o Međunarodnom standardu financijskog izvještavanja (MSFI 17 - Ugovori o osiguranju,
* izmijenio je i dopunio Hrvatske standarde financijskog izvještavanja,
* izradio Nacrt prijedloga okvira financijskog izvještavanja za trgovačka društva u likvidaciji i stečaju,
* pratio Registar GFI kojeg vodi FINA.

Članovi Odbora sudjelovali su na sastancima Odbora za računovodstvenu regulativu *(„Accounting Regulatory Committee“*) i pratili rad Europske savjetodavne skupine za financijsko izvještavanja – EFRAG.